Nowoslicy
Nowoslicy (němsce Naußlitz) su wjes ze 101 wobydlerjom[2] w srjedźišću hornjołužiskeho wokrjesa Budyšin a słušeja wot lěta 1994 do gmejny Ralbicy-Róžant. Hač do lěta 1957 běchu Nowoslicy samostatna gmejna, po tym dźěl Ralbičanskeje gmejny.
GeografijaWobdźěłać
Wjes leži we wysokosći 146 metrow nad mórskej hładźinu w serbskich Delanach. Susodne wjeski su Ralbicy na sewjeru, Jitk (gmejna Rakecy) na sewjerowuchodźe, Koslow (gmejna Njeswačidło) na wuchodźe, Dobrošicy na juhowuchodźe, Sernjany na juhozapadźe a Róžant na zapadźe.
StawiznyWobdźěłać
Prěnje historiske naspomnjenje jako Nouosedlitz pochadźa z lěta 1248.[3]. Mjeno woznamjenja „nowe sydlišćo“. Ležownostne knjejstwo wukonješe přez lětstotki katolski klóšter Marijina hwězda. Cyrkwinsce słušachu Nowoslicy do wutworjenja Ralbičanskeje wosady w lěće 1716 do Chrósćic.
WobydlerstwoWobdźěłać
W lěće 1884 měješe wjes po Mukowej statistice 125 wobydlerjow, kiž běchu bjez wuwzaća Serbja.[4] Arnošt Černik zwěsći 1956 serbski podźěl wobydlerstwa wot 77 %.[5]
WosobinyWobdźěłać
- Jurij Cyž (1848–74) – spisowaćel
- Michał Cyž (1825–60) – adwokat, publicist a narodny prócowar
- Pětr Cyž (1811–82) – kubler, wjesny šołta a herbski rychtar
- Michał Hórnik (1814–73) – ludowy wuměłc-husler a spěwar
- Mikławš Jacsławk (1827–62) – duchowny, basnik a satěriski spisowaćel
ŽórłaWobdźěłać
- ↑ staw: 31. decembra 2018; am-klosterwasser.de
- ↑ staw: 31. decembra 2018; am-klosterwasser.de
- ↑ Nowoslicy w Digitalnym stawizniskim zapisu městnow Sakskeje (němsce)
- ↑ Ernst Tschernik: Die Entwicklung der sorbischen Bevölkerung. Akademie-Verlag, Berlin 1954, str. 99. → wšě wjeski
- ↑ Ludwig Elle: Sprachenpolitik in der Lausitz. Ludowe nakładnistwo Domowina, Budyšin 1995, str. 251. [137 wobydlerjow, z nich 75 dorosćenych z aktiwnymi znajomosćemi serbšćiny, 0 z pasiwnymi, 30 serbskich dźěći a młodostnych, 32 bjez znajomosćow] → wšě wjeski
szl_Latn szl_Latn szl_Latn szl_Latn szl_Latn szl_Latn szl_Latn szl_Latn slk_Latn szl_Latn szl_Latn szl_Latn taq_Latn szl_Latn knc_Latn ltz_Latn ltz_Latn szl_Latn deu_Latn szl_Latn